wannaphong/clean_thaiwikipedia huggingface dataset:
# ปลาฉลามหลังหนามหนามสั้น
ปลาฉลามหลังหนามหนามสั้น  เป็นปลากระดูกอ่อนจำพวกปลาฉลามชนิดหนึ่ง จัดอยู่ในวงศ์ปลาฉลามน้ำลึก (Squalidae)

ปลาฉลามหลังหนามหนามสั้นเป็นปลาฉลามที่มีขนาดเล็ก ขนาดโตเต็มที่มีขนาดไม่เกิน 1 เมตร มีลักษณะเด่น คือ ครีบหลังมีก้านครีบที่เป็นหนามแหลม อันเป็นที่มาของชื่อ

ปลาฉลามหลังหนามหนามสั้น เป็นปลาที่หาอาศัยและหากินบริเวณหน้าดินที่เป็นโขดหินในจุดที่ลึกมากถึง 950 เมตร แต่ส่วนใหญ่จะพบในความลึกประมาณ 100-700 เมตร  เช่น ไหล่ทวีป แต่บางครั้งอาจพบได้ที่บริเวณชายฝั่ง แพร่กระจายพันธุ์ทั่วไปในมหาสมุทรแปซิฟิก, มหาสมุทรแอตแลนติก, มหาสมุทรอินเดีย จนถึงตอนใต้ของออสเตรเลีย ในเขตน่านน้ำไทยจะพบได้ในทะเลอันดามัน ในบริเวณไหล่ทวีปที่ลึกประมาณ 90 เมตร

เป็นปลาที่ใช้บริโภคเป็นอาหาร สามารถจับได้ด้วยอุปกรณ์ประมงแบบน้ำลึก และใช้ประโยชน์ต่าง ๆ ได้ เช่น ทำน้ำมันปลา และผิวหนังนำไปทำเป็นกระดาษทรายโครงสร้างทางสังคมบางประการของปลาฉลามหลังหนาม ดาวน์โหลด
# กัปตันจมกับเรือ
"กัปตันจมกับเรือ"  เป็นมโนทัศน์และประเพณีทางทะเลซึ่งกัปตันเรือเดินสมุทร (sea captain) ถือความรับผิดชอบสูงสุดทั้งต่อเรือของเขาและทุกคนที่อยู่บนเรือ และจะยอมสละชีวิตเพื่อช่วยผู้อื่น มโนทัศน์ดังกล่าวอาจแสดงเป็น "กัปตันจมกับเรือเสมอ" หรือเพียง "กัปตันจมกับเรือ" แม้มโนทัศน์ดังกล่าวมักสัมพันธ์กับการจมของอาร์เอ็มเอส ไททานิก ใน ค.ศ. 1912 และกัปตัน เอ็ดเวิร์ด สมิธ แต่มโนทัศน์ดังกล่าวเกิดขึ้นก่อน ไททานิก อย่างน้อย 11 ปี"...for if anything goes wrong a woman may be saved where a captain goes down with his ship." The Night-hawk: a Romance of the '60s, p. 249, Alix John, Frederick A. Stokes Company, New York, 1901. ในกรณีส่วนใหญ่ กัปตันเรือสละไม่ออกจากเรืออย่างรวดเร็วด้วยความโศกเศร้า และมุ่งช่วยผู้อื่นแทน มโนทัศน์นี้มักลงเอยด้วยการเสียชีวิตของกัปตันหรือการช่วยเหลือกัปตันล่าช้าเพราะเป็นคนสุดท้ายที่อยู่บนเรือ
# การคลุมถุงชน
การคลุมถุงชน  เป็นการสมรสซึ่งบ่าวสาวมาครองคู่กันเพราะบุคคลภายนอกจัดขึ้น ไม่ใช่เพราะบ่าวสาวริเริ่มเองJodi O'Brien (2008), Encyclopedia of Gender and Society, Volume 1, SAGE Publications, page 40-42, ISBN 978-1412909167 การสมรสเช่นนี้เกิดขึ้นเป็นปรกติทั่วโลกจนถึงศตวรรษที่ 18 และปัจจุบันในประเทศพัฒนาแล้วยังมีอยู่ในพวกเจ้าและผู้ลากมากดีรวมถึงชนกลุ่มน้อยบางกลุ่ม ทั้งยังมีเป็นปรกติต่อไปในภูมิภาคตะวันออกกลางAlan H. Bittles, Hanan A. Hamamy (2010), Genetic Disorders Among Arab Populations, in Endogamy and Consanguineous Marriage in Arab Populations (Editor: Ahmad Teebi), ISBN 978-3-642-05079-4, pages 85-108Somervill, Barbara (2007). Teens in Egypt. Capstone; ISBN 978-0756532949; page 41-43, 57 ละตินอเมริกาSloan, Kathryn (2011). Women's Roles in Latin America and the Caribbean, ABC-CLIO, ISBN 978-0313381089 เอเชียตะวันออกBatabyal, A. A. (2001). On the likelihood of finding the right partner in an arranged marriage. Journal of Socio-Economics, 30(3), pages 273-280Adams, B. N. (2004). Families and family study in international perspective. Journal of Marriage and Family, 66(5), pages 1076-1088 เอเชียตะวันออกเฉียงใต้Hatfield, E., Rapson, R. L., & Martel, L. D. (2007). Passionate love and sexual desire. Handbook of cultural psychology, S. Kitayama & D. Cohen (Eds.), New York: Guilford Press; pages 760-779 เอเชียใต้ และแอฟริกาWIEN, A. F. I. The Other Face of Female Genital Mutilation (FGM): MORAL AND SOCIAL ELEMENTS ; AFRICAN WOMEN’S ORGANIZATION (OCTOBER 2003), Vienna, Austria; page 15-16Voluntarism and Marriage ; UNFPA, United Nations Population Fund (2011); see Child Marriage section กลุ่มอื่นที่ยังนิยมจารีตนี้อยู่ คือ โบสถ์แห่งความสามัคคี (Unification Church)

การคลุมถุงชนต่างจากการสมรสด้วยความรัก (love marriage หรือ autonomous marriage) เพราะในการสมรสด้วยความรัก บ่าวสาวค้นหาและเลือกสรรกันเอง ส่วนการคลุมถุงชนนั้นมักเกิดขึ้นด้วยน้ำมือของบิดามารดาหรือสมาชิกในวงศ์วานของบ่าวสาว ทั้งยังอาจอาศัยเถ้าแก่ (matchmaker) เช่น นักบวช เพื่อนฝูง เว็บไซต์หาคู่ หรือบุคคลอื่นซึ่งเป็นที่ไว้วางใจ

ลักษณะและระยะเวลาของการคลุมถุงชนนั้นแตกต่างกันไปในแต่ละแห่ง นอกจากนี้ ยังมีการสมรสที่เรียกว่า "กึ่งคลุมถุงชน" (quasi-arranged marriage) เป็นการที่บิดามารดาหรือผู้ปกครองชักพาบุคคลมาให้บุตรหลานดูตัว ต่อนั้นไปก็ปล่อยให้คนทั้งสองคบหาดูใจกันเองโดยไม่จำกัดระยะเวลา ความประพฤติเช่นนี้เป็นที่นิยมมากในประเทศญี่ปุ่น ละตินอเมริกาและแอฟริกาบางส่วน รวมถึงเอเชียใต้และเอเชียตะวันออกVaillant, N. G., & Harrant, V. (2008). Determinants of the likelihood of finding the right partner in an arranged marriage: Evidence from a French matchmaking agency, The Journal of Socio-Economics, 37(2), pages 657-671Force Marriage  Staffordshire County Council, United Kingdom
# พระพุทธมณีรัตนปฏิมากร
พระพุทธมณีรัตนปฏิมากร เป็นพระพุทธรูปหยกเขียวถือเป็นพระพุทธรูปที่สำคัญอีกองค์หนึ่งของประเทศไทย เดิมประดิษฐานอยู่ ณ หอพระสุราลัยพิมาน พระบรมมหาราชวัง ปัจจุบันประดิษฐานอยู่ที่พระที่นั่งอัมพรสถาน พระราชวังดุสิต

ประวัติ
พระพุทธมณีรัตนปฏิมากร เป็นพระพุทธรูปที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัวทรงพระกรุณาโปรดเกล้าให้สร้างขึ้นเพื่อเป็นพระแก้วประจำรัชกาลของพระองค์ เป็นพระหยกสีเขียวเข้ม ศิลปะแบบรัตนโกสินทร์ สร้างเมื่อพุทธศักราช 2457 หน้าตักกว้างประมาณ 9.5 นิ้ว มีชื่ออีกชื่อคือ พระแก้้วมรกตน้อย 

ประเพณีและพิธีการ
ไม่ปรากฏเอกสารหรือหลักฐานว่าใช้พระพุทธมณีรัตนปฏิมากรในวาระโอกาสใดในอดีต ทั้งนี้เมื่อวันที่ 27 กรกฎาคม พ.ศ. 2560 สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าฯ ให้อัญเชิญพระพุทธมณีรัตนปฏิมากร จากพระที่นั่งอัมพรสถาน พระราชวังดุสิต ไปในพิธีเจริญพระพุทธมนต์ถวายพระราชกุศลอุทิศถวาย พระบาทสมเด็จพระเจ้าอยู่หัวภูมิพลอดุลยเดช และพิธีเจริญพระพุทธมนต์ถวายพระพรชัยมงคลถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษาสมเด็จพระเจ้าอยู่หัวฯ 28 กรกฎาคม พ.ศ. 2560 ณ พระลานพระราชวังดุสิตมติชน. นายกฯ นำสวดมนต์ถวายพระพรชัยมงคล “ในหลวง ร.10” ประชาชนเข้าร่วมคับคั่ง, สืบค้นเมื่อ 28 สิงหาคม 2560

การขึ้นทะเบียน
# พระพุทธบุษยรัตน์น้อย
พระพุทธบุษยรัตน์น้อย   เป็นพระพุทธรูปประจำรัชกาลที่ 5 ถือได้ว่าเป็นพระพุทธรูปที่สำคัญอีกองค์หนึ่งของประเทศไทย ปัจจุบันประดิษฐานอยู่ที่หอพระสุราลัยพิมาน พระบรมมหาราชวัง

ประวัติ
พระพุทธบุษยรัตน์น้อย  เป็นพระพุทธรูปที่สร้างขึ้นในรัชกาลพระบาทสมเด็จพระจุลจอมเกล้าเจ้าอยู่หัวรัชกาลที่5  โดยเป็นพระพุทธรูปประจำรัชกาลของพระองค์เอง
สถาปัตยกรรม
เป็นพระพุทธรูปแบบแก้วผลึกใส ศิลปะแบบล้านนา ราวพุทธศตวรรษที่ 19-20 หน้าตักกว้างประมาณ 4 นิ้ว 
ปัจจุบัน
ปัจจุบันประดิษฐานอยู่ที่ หอพระสุราลัยพิมาน ในหมู่พระมหามณเฑียร พระบรมมหาราชวัง
# ปลาออสการ์ (สกุล)
ปลาออสการ์ เป็นชื่อสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ในวงศ์ย่อยปลาออสการ์ (Astronotinae) โดยใช้ชื่อสกุลว่า Astronotus (/แอส-โตร-โน-ตัส/) ซึ่งมาจากภาษากรีกคำว่า astra = ปลากระเบน และ noton = หลังSwainson, W. 1839: The natural history and classification of fishes, amphibians, & reptiles, or monocardian animals. Spottiswoode & Co., London. 2: i-vi + 1-448. Günther, A. 1862: Catalogue of the fishes in the British Museum. Catalogue of the Acanthopterygii, Pharyngognathi and Anacanthini in the collection of the British Museum. 4: i-xxi + 1-534.

เป็นปลาที่พบกระจายพันธุ์ในแม่น้ำหลายสายในทวีปอเมริกาใต้ เช่น แอมะซอน, ปารานา เป็นปลาที่กินเนื้อเป็นอาหาร มีอุปนิสัยดุร้ายก้าวร้าว มีริมฝีปากหนา ดวงตากลมโต ครีบหางกลม มีขนาดยาวได้ถึง 35 เซนติเมตร

ปลาออสการ์ เป็นปลาที่ใช้รับประทานอาหารของชาวพื้นเมืองในทวีปอเมริกาใต้ โดยมีชื่อเรียกเป็นภาษาท้องถิ่นว่า Acará-acuหน้า 55 คอลัมน์ "บุก Rio Amazonras", ตลุยตลาดปลา เมืองมาเนาส์ ประเทศบราซิล โดย ผศ.สมหมาย เจนกิจการ, RoF นิตยสาร Aquarium Biz ฉบับที่ 12 ปีที่ 1 ประจำเดือนมิถุนายน 2011 นอกจากนี้แล้วยังนิยมเลี้ยงเป็นปลาสวยงาม โดยเลี้ยงกันมาอย่างยาวนานไม่ต่ำกว่า 50 ปีมาแล้ว และถือว่าเป็นปลาหมอสีชนิดแรก ๆ ด้วยที่เข้ามาจำหน่ายในประเทศไทยหน้า 104 คอลัมน์ "Aquarium Talk", 10 ปลาน้ำจืดในดวงใจ สุดยอด Aquarist, นิตยสาร Aquarium Biz ฉบับที่ 28 ปีที่ 2 ประจำเดือนตุลาคม 2012 เป็นปลาที่สามารถจำแนกเพศได้โดยดูจากช่องเพศที่บริเวณหลังครีบท้อง เพศผู้จะมีช่องเปิดของอวัยวะเพศยื่นออกมา ในเพศเมียมีลักษณะกลม เพศผู้มีครีบหลังใหญ่กว่าเพศเมีย ในขณะที่เพศเมียครีบหลังค่อนข้างกลม เป็นปลาที่สามารถเพาะขยายพันธุ์ได้ในที่เลี้ยง

การจำแนก
Astronotus crassipinnis เป็นชนิดที่หายากในแวดวงปลาสวยงาม เมื่อโตเต็มที่จะมีขนาดเล็กกว่าชนิดที่เป็นที่นิยมกัน แต่มีลวดลายเป็นสีขาวสลับดำเป็นปล้อง ๆ 
Astronotus ocellatus (ปลาออสการ์) เป็นชนิดที่นิยมเลี้ยงกันหลากหลาย จนปัจจุบันได้มีการเพาะขยายพันธุ์จนได้สีสันต่าง ๆ สวยแปลกตาจากปลาที่พบในธรรมชาติ หรือมีครีบพริ้วยาวสวยงาม
# ชาโดว์แคท
แคทเธอรีน แอนน์ "คิตตี้" ไพรด์  มนุษย์กลายพันธุ์สาวเชื้อสายยิวซึ่งเข้าร่วมทีม X-Men ตั้งแต่วัย 13 ปี ทำให้ตอนที่เธอเข้าร่วมทีมนั้น กลายเป็นสมาชิกที่อายุน้อยที่สุดไปโดยปริยาย

 ประวัติ 
คิตตี้รู้ตัวว่าเป็นมิวแทนท์ เนื่องจากอยู่ดีๆ เธอก็ปวดหัวอย่างรุนแรงและร่างกายเริ่มเปลี่ยนแปลงจนเธอสามารถเดินทะลุกำแพงสุดหนาได้อย่างสบาย เรื่องราวการกลายพันธุ์ของเธอไปเข้าหูมิวแทนท์ 2 ก๊กด้วยกัน ได้แก่ X-Men และเฮลไฟร์คลับ ของ เซบาสเตียน ชอว์ ซึ่งสีง เอมมา ฟรอสต์ มาเกลี้ยกล่อมให้เธอเข้าร่วมกลุ่มด้วย แต่ว่าคิตตี้เกิดไม่ชอบขี้หน้าฟรอสต์อย่างรุนแรง เลยหันมาอยู่ทีม X-Men กลายเป็นน้องเล็กของที่นี่แทนซะงั้น

อันที่จริงแล้ว การเข้าร่วมทีม X-Men ของเธอนั้นมีเบื้องลึกเบื้องหลัง เพราะตอนแรกพ่อแม่ของคิตตี้นั้นไม่ยอมให้ลูกของพวกเขาไปอยู่กับชาร์ลส์ แต่ความคิดของพวกเขาก็เปลี่ยนไปในบัดดล พร้อมเปิดไฟเขียวคิตตี้ให้ไปเรียนรู้ชีวิตใหม่ในโรงเรียนของเซเวียร์ได้เลย ทั้งนี้เป็นเพราะ จีน เกรย์ ทำการลบความทรงจำพวกเขา แล้วใส่ความทรงจำใหม่เข้าไปนั่นเอง

ในทีมเดียวกัน คิตตี้สนิทกับสตอร์มมากที่สุด สตอร์มเป็นคนที่ช่วยให้เธอปรับตัวกับสังคมมิวแทนท์ และมีความสัมพันธ์ราวแม่ลูก อีกคนที่เธอสนิทสนมด้วยคือ โคลอสซัส ซึ่งพัฒนาจนเรียกแฟนก็ว่าได้ แต่สุดท้าย โคลอสซัสก็ไปหลงรักคนอื่น ส่วนเธอเองก็ไม่พร้อมที่จะรักใครอีก

 พลังพิเศษ 
คิตตี้นั้นสามารถเดินทางทะลุวัตถุซึ่งเป็นของแข็งได้ทุกอย่าง เนื่องจาก เวลาที่เธอสามารถทำให้อะตอมในสิ่งของเปลี่ยนแปลง ไม่ได้รวมตัวแข็งแบบที่เคยเป็น และหากเธอสัมผัสตัวใครอยู่ ณ เวลานั้น เธอก็สามารถจะพาตัวคนคนนั้นทะลุสิ่งกีดขวางไปด้วยกันได้
# คนส่วนมากไม่เคยเป็นหนี้คนส่วนน้อยมากเท่านี้
คนส่วนมากไม่เคยเป็นหนี้คนส่วนน้อยมากเท่านี้  เป็นวลีของวินสตัน เชอร์ชิล อดีตนายกรัฐมนตรีสหราชอาณาจักร จากฉบับเต็มว่า ไม่มีครั้งใดในประวัติศาสตร์ความขัดแย้งของมนุษย์ ที่คนส่วนมากเป็นหนี้คนส่วนน้อยมากเท่านี้ ถ้อยคำถูกตัดทอนเพื่อใช้ในการโฆษณาปลุกระดมความรักชาติระหว่างสงครามโลกครั้งที่สอง

วินสตัน เชอร์ชิลกล่าววลีนี้เมื่อวันที่ 20 สิงหาคม ค.ศ. 1940 ระหว่างการตรวจเยี่ยมกองบินที่ 11 ของกองทัพอากาศบริเตน ซึ่งในขณะนั้นเป็นช่วงเวลาที่บริเตนอยู่ในระหว่างสงครามโลกครั้งที่สอง และบริเตนต้องเผชิญกับการโจมตีทางอากาศอย่างหนักจากกองทัพอากาศเยอรมัน ซึ่งคนน้อยในที่นี้หมายถึงนักบินกองทัพอากาศ ซึ่งต่อมาคำว่า คนส่วนน้อย (The Few) กลายเป็นคำเรียกทหารอากาศฝ่ายสัมพันธมิตรในยุทธการที่บริเตน
# การเขียนโปรแกรมเชิงคำสั่ง
ในวิชาวิทยาการคอมพิวเตอร์ การเขียนโปรแกรมเชิงคำสั่ง หรือ การเขียนโปรแกรมเชิงอิมพาราทีฟ  คือ กระบวนทัศน์การเขียนโปรแกรม (programming paradigm) ที่ใช้สเตตเมนต์ (statements หรือ คำสั่ง) ในการเปลี่ยนสถานะ (state) ของโปรแกรม

การเขียนโปรแกรมเชิงคำสั่งนั้นมีความคล้ายคลึงกับการพูดออกคำสั่ง (imperative mood) ในภาษาธรรมชาติ (natural languages) ของมนุษย์ที่ใช้ในการออกคำสั่งระหว่างกัน โปรแกรมเชิงคำสั่งนั้นจะมีเซตคำสั่ง (commands) สำหรับคอมพิวเตอร์ให้ทำงานตามคำสั่งนั้น ๆ การเขียนโปรแกรมเชิงคำสั่งจะโฟกัสในการอธิบายว่า "โปรแกรมทำงานอย่างไร"

การเขียนโปรแกรมเชิงคำสั่ง ตรงข้ามกับ การเขียนโปรแกรมเชิงประกาศ (declarative programming / การเขียนโปรแกรมเชิงดีคลาราทีฟ) ซึ่งโฟกัสที่ผลลัพท์ของโปรแกรม เน้นว่า "ผลลัพทคืออะไร" โดยไม่ได้เน้นวิธีการที่คอมพิวเตอร์ใช้ในการแก้ปัญหา ไม่ระบุรายละเอียดลำดับขั้นตอนว่าจะต้องทำอะไรบ้าง
หมวดหมู่:กระบวนทัศน์การเขียนโปรแกรม
# พระสัมพุทธพรรณี (จำลอง)
พระสัมพุทธพรรณี (จำลอง)  เป็นพระพุทธรูปที่สำคัญอีกองค์หนึ่งของไทย ปัจจุบันประดิษฐานที่พระอุโบสถวัดราชาธิวาส

ประวัติ
พระสัมพุทธพรรณี (จำลอง)  เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทอง  หล่อโดยพระบาทสมเด็จพระจุลจอมเกล้าเจ้าอยู่หัว

ลักษณะของพระพุทธรูป
เป็นพระพุทธรูปศิลปะรัตนโกสินทร์ ปางสมาธิราบ ขนาดหน้าตักกว้าง 20 นิ้ว วัสดุโลหะกะไหล่ทองไม่มีพระเกตุมาลา พระจีวรเป็นริ้วเช่นเดียวกับครองผ้าของพระภิกษุ ซึ่งจำลองจากพระสัมพุทธพรรณี องค์ที่ประดิษฐานอยู่ในพระอุโบสถวัดพระศรีรัตนศาสดาราม โดยใต้ฐานพระพุทธรูปเป็นที่ประดิษฐานพระสรีรังคารสมเด็จพระศรีสวรินทิราบรมราชเทวี พระพันวัสสาอัยยิกาเจ้า 
ปัจจุบัน
พระสัมพุทธพรรณี (จำลอง) ปัจจุบันประดิษฐานที่พระอุโบสถวัดราชาธิวาส

สัมพุทธพรรณี
สัมพุทธพรรณี
สัมพุทธพรรณี
# พระสัมพุทธพรรณี
พระสัมพุทธพรรณี เป็นพระพุทธรูปที่สำคัญอีกองค์หนึ่งของประเทศไทย เป็นพระพุทธรูปประจำรัชกาลพระบาทสมเด็จพระจอมเกล้าเจ้าอยู่หัว ปัจจุบันประดิษฐานอยู่ที่พระอุโบสถ วัดพระศรีรัตนศาสดาราม

ประวัติ
พระสัมพุทธพรรณี  เป็นพระพุทธรูปปางสมาธิหน้าตักกว้าง 49 เซนติเมตร สูง 67.5 เซนติเมตร พระบาทสมเด็จพระจอมเกล้าเจ้าอยู่หัวเมื่อครั้งเป็นพระวชิรญาณเถระ โปรดให้หล่อขึ้น ขณะประทับอยู่ที่วัดสมอราย (วัดราชาธิวาสราชวรวิหาร) 

ลักษณะของพระพุทธรูป
เป็นพระพุทธรูปประทับขัดสมาธิราบ ปางสมาธิ  ครองจีวรตามแบบพระภิกษุในธรรมยุติกนิกาย พาดสังฆาฏิ จีวรทำเป็นริ้วตามธรรมชาติอีกด้วย แต่องค์พระไม่มีพระเมาลี หรือพระเกตุมาลา

ปัจจุบัน
ประดิษฐานอยู่ที่พระอุโบสถวัดพระศรีรัตนศาสดาราม
# สตอร์ม
โอโรโร่ มันโร  ปรากฏตัวครั้งแรกตอนที่เซเวียร์ เกณฑ์ขุนพลมนุษย์กลายพันธุ์รุ่นใหม่ไปช่วยเหลือ X-Men รุ่นเก่าซึ่งถูกจับตัวอยู่ที่เกาะคราคัว (Krakoa Island) เธอเป็นส่วนผสมของมิวแทนท์ 2 ราย ได้แก่ แบล็คแคท และ ไต้ฝุ่น เธอได้ชุดผ้าคลุม เสื้อผ้าหน้าผมมาจากรายแรก ส่วนพลังพิเศษมาจากรายหลัง
 ประวัติ 
โอโรโร่มีพื้นเพมาจากประเทศเคนย่า แม่ของเธอ เอ็นแดร์ (N'Dare) เป็นถึงเจ้าหญิง ผู้แต่งงานกับช่างภาพข่าวชาวอเมริกัน เดวิด มันโร และให้กำเนิดสตอร์มขึ้นมา พวกเขาย้ายไปใช้ชีวิตอยู่ในอียิปต์ แต่ความสุขก็อยู่ได้ไม่นาน เมื่อพ่อแม่ของเธอเสียชีวิตลงจากเหตุวิกฤติสุเอซ (Suez Crisis) หรือสงครามครั้งที่ 2 ระหว่างอาหรับและอิสราเอล ทิ้งให้เธอกลายเป็นเด็กกำพร้าและต้องใช้ชีวิตอยู่กลางถนน เป็นขอทานตั้งแต่อายุ 6 ขวบ จากคนที่เคยเป็นถึงเชื้อพระวงศ์ของต้นตระกูลที่เก่าแก่ที่สุดในโลกกลับต้องตกระกำลำบากเพียงนี้

แต่แล้วเซเวียร์ก็ค้นพบเธอ เมื่อเขาเกิดตกเป็นเหยื่อของหัวขโมยเด็กอย่างเธอที่กรุงไคโร เซเวียร์ใช้พลังจิตเล่นงานเธอจึงทำให้รู้ว่า แท้จริงแล้วสาวน้อยตกอับคนนี้มีพลังพิเศษที่น่าทึ่ง แต่แล้วเธอกลับหนีไปได้ เพราะชาโดว์คิง เข้ามาเล่นงานเซเวียร์พอดี

โอโรโร่ย้ายไปอยู่ที่เซเรนเกติ ทางตอนเหนือของแทนซาเนีย ที่นี่เธอเปลี่ยนสถานะกลายเป็นพระเจ้าทันตาเห็น เนื่องจากเธอสามารถควบคุมลมฟ้าอากาศ เสกสรรพายุฝนฟ้าคะนองได้ตามใจชอบ ทุกคนต่างบูชาเธอ อย่างไรก็แล้วแต่ เธอได้ช่วยเหลือทีม X-Men ไว้จากการอาละวาดของเดอลูจ (Deluge) และเธอก็ได้มาร่วมทีมมนุษย์กลายพันธุ์ในที่สุด เมื่อย้ายมาอยู่อเมริกาอย่างเป็นทางการ โอโรโร่ก็ต้องปรับตัวไม่น้อย เพราะยังอ่อนต่อโลกที่ทันสมัย

 พลังพิเศษ 
สตอร์มสามารถควบคุมสภาพอากาศได้อย่างอิสระ เธอสามารถก่อพายุเฮอร์ริเคน ทอร์นาโด ไต้ฝุ่น ดีเปรสชั่น สร้างพายุหิมะ ทำให้อากาศควบแน่นไอน้ำปล่อยก้อนน้ำแข็งแหลมๆพุ่งมาจากฟ้าได้ มิใช้แค่เรียกพายุมาเท่านั้น แต่เธอยังสามารถเคลียร์ท้องฟ้าให้โปร่งใสได้ และเธอยังสามารถสร้างสายฟ้า ฟ้าแลบ ฟ้าร้อง และฟ้าผ่าได้อีกด้วย เรียกได้ว่าพลังมิวแทนท์เธอก็เกือบจะทัดเทียมกับธอร์เลยทีเดียว แต่แตกต่างกันที่เธอไม่ได้เกิดเป็นเทพเจ้าอย่างธอร์
# งูเหลือม (สกุล)
งูเหลือม หรือ งูหลาม เป็นสกุลของงูไม่มีพิษในวงศ์งูเหลือม (Pythonidae) ใช้ชื่อสกุลว่า Python (/ไพ-ธอน/) อาศัยอยู่ในเขตร้อนและบริเวณกึ่งเขตร้อนในซีกโลกตะวันออก

ชื่อ python ได้รับการเสนอโดย François Marie Daudin ใน ค.ศ. 1803 ใช้เรียกงูเหลือมไม่มีพิษ
ปัจจุบันมีงูเหลือมชนิดที่ได้รับการยอมรับเป็นลำดับขั้นที่ถูกต้อง 10 ชนิด

 อนุกรมวิธาน 
ใน ค.ศ. 1993 มีงูเหลือมที่ได้รับการยอมรับเป็นลำดับขั้นที่ถูกต้อง 7 ชนิด
เมื่อตามการวิเคราะห์วิวัฒนาการชาติพันธุ์ มีงูเหลือมที่ได้รับการยอมรับระหว่าง 7 ถึง 13 ชนิด

 ชนิด  ภาพ  บัญชีแดงไอยูซีเอ็นและขอบเขตทางภูมิศาสตร์งูหลามอินเดีย (P. molurus; Linnaeus, 1758)framelessframelessงูหลามแอฟริกา (P. sebae; Gmelin, 1788)framelessframelessRange shown in greenงูหลามบอล (P. regius; Shaw, 1802)framelessframelessงูหลาม (P. bivittatus; Kuhl, 1820)framelessframelessSouthern African rock python (P. natalensis; Smith, 1833)frameless ขอบเขตอยู่ในสีส้มงูหลามปากเป็ด (P. curtus; Schlegel, 1872)framelessframelessขอบเขตอยู่ในสีเหลืองBornean python (P. breitensteini; Steindachner, 1881)framelessframelessขอบเขตอยู่ในสีเขียวAngolan python (P. anchietae; Bocage, 1887)framelessframelessBlood python (P. brongersmai; Stull, 1938) framelessframelessขอบเขตอยู่ในสีแดงMyanmar short-tailed python (P. kyaiktiyo; Zug, Gotte & Jacobs, 2011)framelessทางตะวันตกของเทือกเขาตะนาวศรี ประเทศพม่า งูเหลือมยุโรป (Python europaeus; Szyndlar & Rage, 2003)ชนิดสูญพันธุ์ที่รู้จักจากการค้นพบกระดูกสันหลังส่วนลำตัวที่มีอายุถึงยุคไมโอซีน พบที่ Vieux-Collonges กับ La Grive-Saint-Alban ประเทศฝรั่งเศส

ที่อยู่อาศัย
200 px|thumbnail|left|Python anchietae
ในทวีปแอฟริกา สามารถพบงูเหลือมในเขตร้อนตอนใต้ของทะเลทรายสะฮารา แต่ไม่พบในบริเวณปลายตะวันตกเฉียงใต้สุดของแอฟริกาตอนใต้ (จังหวัดเวสเทิร์นเคป) หรือในเกาะมาดากัสการ์ ส่วนในทวีปเอเชียพบในบริเวณตั้งแต่บังกลาเทศ เนปาล อินเดีย ปากีสถาน และศรีลังกา (รวมหมู่เกาะนิโคบาร์) ผ่านพม่า ทางตะวันออกถึงอินโดจีน จีนตอนใต้ ฮ่องกง และมณฑลไหหลำ และในมาเลเซีย อินโดนีเซีย กับฟิลิปปินส์

 รุกราน 
มีบางคนเสนอแนะว่างูเหลือมสายพันธุ์ P. bivittatus และ P. sebae มีศักยภาพที่จะเป็นสายพันธุ์รุกรานที่เป็นปัญหาได้ในรัฐฟลอริดาใต้

 ศัพทมูลวิทยา 
คำว่า Python มาจากศัพท์ภาษาละตินว่า 'pȳthon' และจากศัพท์ภาษากรีกว่า 'πύθων' ทั้งสองคำสื่อถึง "งูที่ถูกสังหาร ซึ่งมีชื่อในเรื่องเล่าว่าไพธูส (Pytheus)..."
# พระพุทธรูปศิลาขาว
พระพุทธรูปศิลาขาว เป็นพระพุทธรูปปางปฐมเทศนาศิลปะทวารวดี 4 องค์ที่มีความสำคัญของไทย ปัจจุบันประดิษฐานอยู่ที่วัดพระปฐมเจดีย์ราชวรมหาวิหาร 2 องค์

ประวัติ
-
พระพุทธรูปศิลาขาว เป็นพระพุทธรูปโบราณกว่าพันปี พระพุทธรูปองค์นี้เดิมอยู่ในสถูปเจดีย์วัดทุ่งพระเมรุ ในสมัยรัชกาลที่ 4 ชาวบ้านได้ทำการขนอิฐจากวัดทุ่งพระเมรุซึ่งเป็นวัดร้าง แล้วนำมาบูรณะพระเจดีย์ปฐมเจดีย์ ในขณะที่กำลังขนย้ายได้พบจอมปลวกขนาดใหญ่ และเป็นที่น่าอัศจรรย์เมื่อมีพระเกตุมาลาของพระพุทธรูปโผล่พ้นยอดขึ้นมา เมื่อชาวบ้านเห็นเช่นนั้นจึงทำการทำลายจอมปลวก เมื่อช่วยกันทำลายจอมปลวกออกก็พบกับพระพุทธรูปศิลาองค์นี้ พระพุทธรูปศิลาองค์ที่พบอยู่ในจอมปลวกนี้เป็นองค์ที่สมบูรณ์ที่สุดในกระบวน 4 องค์ และเป็นพระพุทธรูปศิลาขาวที่อายุกว่าหนึ่งพันปี ชุดนี้สร้างไว้ให้ถอดได้เป็นส่วนๆ เมื่อมีความจำเป็นต้องเคลื่อนย้ายก็สามารถถอดออกให้เคลื่อนย้ายจากสถานที่พบมายังวัดพระปฐมเจดีย์
ลักษณะของพระพุทธรูป
พระพุทธรูปศิลาขาวเป็นพระพุทธรูปทำจากศิลาสีขาวศิลปะแบบทวารวดีปางแสดงปฐมเทศนาประทับนั่งบนบัลลังก์ห้อยพระบาททั้งสอง (ปรลัมพปาทาสนะ) ลงบนฐานทำอ้ลีบบัวบานรองรับ คือวางฝ่าพระบาทบนดอกบัวเรียกว่า “ภัทรอาสน์” หรือ “ภัทราสนะ”พระหัตถ์ซ้ายของพระพุทธรูปวางหงายอยู่เหนือพระเพลา (ขา, ตัก) ซ้ายส่วนพระหัตถ์ขวายกอยู่ในระดับพระอุระ (หน้าอก) หันฝ่าพระหัตถ์ออกปลายพระอังคุฐ (นิ้วหัวแม่มือ) กับพระดัชนี (นิ้วชี้) จีบงอโค้งจรดกันเป็นวงกลม ส่วนอีกสามนิ้วของพระหัตถ์ขวากางออก สูงประมาณ 148 นิ้ว วัสดุทำมาจากศิลาขาว

ปัจจุบัน
ปัจจุบันพระพุทธรูปองค์ทั้ง 4 องค์ประดิษฐานอยู่ที่ต่าง ๆ ดังนี้ธนิต อยู่โพธิ์ พระพุทธรูปศิลาขาว สมัยทวารวดี กรมศิลปากร 

 "หลวงพ่อประทานพร" ที่พระอุโบสถวัดพระปฐมเจดีย์ราชวรมหาวิหาร
 "พระพุทธนรเชษฐ์ เศวตอัศมมัยมุนี ศรีทวารวดีปูชนียบพิตร" ที่ลานหน้าพระวิหารทิศใต้ขององค์พระปฐมเจดีย์
 ที่พิพิธภัณฑ์สถานแห่งชาติ พระนคร
 ที่พิพิธภัณฑ์สถานแห่งชาติ เจ้าสามพระยา

 พระพุทธรูปศิลาขาว ในที่ต่างๆ
# ไนท์ครอว์เลอร์
เคิร์ท แวกเนอร์  เป็นลูกชายของมิวแทนท์ 2 ราย รายแรกคือ มิสทีค ผู้สามารถปลอมแปลงกายเป็นใครก็ได้ และอีกรายคือ อซาเซล (Azazel) ผู้นำกลุ่มเนยาเฟม (Neyaphem) หรือมิวแทนท์ผู้ศรัทธาในศาสนาและคัมภีร์ไบเบิ้ล
 ประวัติ 
ตอนถือกำเนิด เขามีร่างกายสีนำเงิน ตาสีเหลือง ดูน่าเกลียดน่ากลัว ผู้คนต่างพากันหวาดระแวง หมายจ้องเอาชีวิต มิสทีคเลยจับลูกโยนลงนำแสร้งปลอมตัวเป็นชาวบ้านแล้วบอกว่า เธอฆ่า 2 แม่ลูกตายแล้ว ทว่าด้วยความเคร่งศาสนา อซาเซลไม่ยอมให้ลูกตาย เขายกลูกตัวเองให้คนรักของเขาอีกคน มาร์จาลี ซาร์สโดส แม่มดยิปซีสาวคอยเลี้ยงดูจนโตมาพร้อมกับลูกแท้ๆของเธอเอง

เมื่อโตขึ้น เคิร์ทได้เป็น 1 มนสมาชิกของคณะละครสัตว์ สร้างชื่อเสียงโด่งดังให้กับตัวเอง แต่เมื่อคณะจะย้ายไปปักหลักที่อเมริกา เขาจึงลาออกกลับมาอยู่บ้าน ถึงกระนั้น ก็มีเหตุ จำเป็นให้เคิร์ทต้องย้ายถิ่นฐาน เมื่อเขาดันสังหารพี่ชายร่างมนุษย์ สเตฟาน อย่างไม่ตั้งใจ เนื่องจากเขาเที่ยวไล่ฆ่าเด็กจำนวนมากในหมู่บ้าน แต่คนตายไปแล้วไม่ซวยเท่าคนที่ยังมีชีวิตอยู่ ชาวบ้านต่างโมโหโกรธาที่ตัวประหลาดอย่างเขาทำร้ายเด็กๆ รุมประณามสาปแช่งว่าเป็นไอ้เด็กผี ไอ้เด็กปีศาจ

ต้องขอบคุณ ชาร์ลส์ เซเวียร์ เจ้าประจำผู้เข้ามายุติม็อบนี้ได้ทันเวลา เซเวียร์ชวนเคิร์ทเข้าร่วมทีม X-Men ซึ่งต่อมาเขากลายเป็นสมาชิกที่ทรงคุณค่าอย่างมาก เซเวียร์ยังมอบเครื่องแปลงกาย (Image Inducer) ให้เขาใช้ เพื่อทำให้เขาดูเหมือนคนปกติท่ามกลางฝูงชน แต่เขาเลือกที่จะไม่ใช้มันในภายหลัง และไปไหนมาไหนในแบบที่ตัวเองเป็นอยู่

 พลังพิเศษ 
ไนท์ครอว์เลอร์ เป็นมนุษย์กลายพันธุ์ซึ่งสามารถเทเลพอร์ตหรือหายตัวได้ เขาสามารถพาตัวเอง หรือใครๆ ย้ายจากที่เก่าสู่ที่หมายในระยะประมาณ 3 กิโลเมตร ได้ในเวลาชั่วพริบตา แต่ก็มีบ้างเหมือนกัน ที่เขาสามารถเทเลพอร์ตข้ามฟากไกลถึง 665 กิโลเมตรเลย แต่ยิ่งไกล ก็ทำให้เขาสูญเสียพลังงานเยอะตามกัน

เขามีร่างกายที่ยืดหยุ่นกว่าคนทั่วไป มีหางคู่ใจเป็นอาวุธเล่นงานศัตรูได้ และสายตาของเขายังช่วยให้มองเห็นยามคำคืนได้ดีกว่าใครต่อใครด้วย
# แอนติเจน
ในวิทยาภูมิคุ้มกัน แอนติเจน หรือ สารก่อภูมิต้านทาน คือสารใด ๆ ที่กระตุ้นให้เกิดปฏิกิริยาตอบสนองทางภูมิคุ้มกันแบบปรับตัว (adaptive immune response) แอนติเจนมักเป็นสารที่แปลกปลอมหรือเป็นพิษต่อร่างกาย (เช่น แบคทีเรีย) ซึ่งเมื่อเข้ามาในร่างกายแล้วจะถูกจับโดยแอนติบอดีที่มีความจำเพาะ แอนติบอดีแต่ละชนิดถูกออกแบบมาเพื่อตอบสนองกับแอนติเจนชนิดหนึ่ง ๆ เนื่องจากมีความแตกต่างอย่างจำเพาะในส่วนจับคอมพลีเมนท์ (complementary determining region) ของแอนติบอดีนั้น ๆ (มักเปรียบเทียบว่าเหมือนการจับคู่กันได้พอดีของลูกกุญแจกับแม่กุญแจ) ผู้เสนอให้ใช้คำว่าแอนติเจนคือ ลาสโล เดเทอร์ (László Detre) ซึ่งใช้ครั้งแรกในบทความวิชาการที่เขียนร่วมกับอีลี เมตช์นิคอฟ (Élie Metchnikoff) ในปี ค.ศ. 1903"Origins of the Terms 'Antibody' and 'Antigen'", ''Scand. J. Immunol., 19, 281-285, 1984 p. 281Eichmann, Klaus. The Network Collective: Rise and Fall of a Scientific Paradigm, Springer Press, 2008, p. 221. 

แอนติเจนอาจเป็นสารที่ถูกสร้างโดยร่างกายเองหรือรับมาจากภายนอกก็ได้ โดยปกติแล้วระบบภูมิคุ้มกันจะไม่มีปฏิกิริยาต่อแอนติเจนของร่างกายเอง และควรจะต้องสามารถระบุและทำลาย "ผู้รุกราน" ที่ไม่ใช่ตัวร่างกายเองได้ รวมไปถึงสารที่เกิดมีขึ้นในร่างกายในภาวะที่ไม่ปกติ
# บรี เบลลา
บรีอันนา มันนีเกอ แดเนียลสัน (Brianna Monique Danielson) (ชื่อเกิด การ์เซีย-โคเลซ Garcia-Colace; เกิด 21 พฤศจิกายน ค.ศ. 1983) นักมวยปล้ำอาชีพและนักแสดงชาวอเมริกัน เป็นที่รู้จักดีใน WWE ภายใต้ชื่อ บรี เบลลา (Brie Bella) เป็นหนึ่งในสมาชิกเดอะเบลลาทวินส์ ร่วมกับนิกกี เบลลา

 ผลงานแสดง 
 ภาพยนตร์ 
YearTitleRoleNotes2014Confessions of a WomanizerSallyComedy-drama film directed and written by Miguel Ali.2015The Flintstones & WWE: Stone Age SmackDown!Brie Boulder; voice performancesDirect-to-video animated film directed by Spike Brandt and Tony Cervone.

 โทรทัศน์ 
YearTitleRoleNotes2002/2003Meet My FolksUnknown2011Clash TimeHerselfEpisodes: "Turin" (season 1, episode 9)2012RidiculousnessEpisode: "The Bella Twins" (season 2, episode 16)Clash TimeEpisode: "Mania Mania" (season 2, episode 3)2013–presentTotal DivasMain cast (season 1–present)2014PsychEpisode: "A Nightmare on State Street" (season 8, episode 9)2016E! Countdown to the Red Carpet88th Academy Awards68th Primetime Emmy AwardsTotal BellasMain cast (season 1–present)Executive producer

 มิวสิกวีดีโอ 
YearTitleArtist2004Right Side of the BedAtreyu2014Na NaTrey Songz2017HollywoodSophia Grace

 แชมป์และรางวัล 
thumb|right|150px|บรี(ขวา)ในตอนเป็นแชมป์ Divas Champion
 Pro Wrestling Illustrated
 Ranked No. 11 of the top 50 female wrestlers in the PWI Female 50 in 2015
 Teen Choice Awards
 Choice Female Athlete (2016) – with Nikki Bella
 Wrestling Observer Newsletter
 Worst Feud of the Year (2014) Brie vs. Nikki
 Worst Feud of the Year (2015) Team PCB vs. Team B.A.D. vs. Team Bella
 Worst Worked Match of the Year (2013) with Nikki Bella, Cameron, Eva Marie, JoJo, Naomi, and Natalya vs. AJ Lee, Aksana, Alicia Fox, Kaitlyn, Rosa Mendes, Summer Rae, and Tamina Snuka on November 24
 WWE
 WWE Divas Championship (1 time)
 Slammy Awards (3 times)
 Couple of the Year (2013, 2014) – with Daniel Bryan
 Diva of the Year (2013) – award shared with Nikki Bella
WWE Hall of Fame (Class of 2020)
# ปลาสายยู (สกุล)
ปลาสายยู  ชื่อสกุลของปลาหนัง 2 ชนิด ในวงศ์ปลาเนื้ออ่อน (Siluridae) ใช้ชื่อสกุลว่า Ceratoglanis (/ซี-รา-โต-กลาน-อิส/)

มีรูปร่างโดยรวม คือ หัวมีขนาดเล็ก ตามีขนาดเล็ก ปากเล็กอยู่ด้านล่าง มีลักษณะสำคัญ คือ มีหนวดสั้นเป็นติ่งขอใกล้จมูก ลำตัวแบนข้างมีสีชมพูหรือสีนวล ครีบมีขอบสีคล้ำ ครีบก้นยาวมาก มีลำตัวประมาณ 25 เซนติเมตร พบใหญ่สุด 40 เซนติเมตร

มีพฤติกรรมกระดิกหนวดอย่างรวดเร็วขณะว่ายน้ำ โดยภายในเวลา 1 นาที สามารถกระดิกหนวดได้ถึง 125 ครั้ง สันนิษฐานว่าเป็นการส่งสัญญาณหาอาหารตามท้องน้ำ โดยอาหารได้แก่ สัตว์หน้าดินต่าง ๆ กุ้ง, แมลงน้ำ เป็นต้น

พบเพียง 2 ชนิด เท่านั้น คือFishbase.org

 Ceratoglanis pachynema พบได้เฉพาะลุ่มแม่น้ำบางปะกงที่เดียวเท่านั้น ปัจจุบันเป็นปลาที่หายากมาก ใกล้จะสูญพันธุ์เต็มที่แล้ว ขนาดโตเต็มที่ประมาณ 20-25 เซนติเมตร 

 Ceratoglanis scleronema พบได้ในทะเลสาบคาปัวส์ จังหวัดกาลีมันตันตะวันตก ในประเทศอินโดนีเซีย เท่านั้น ขนาดเมื่อโตเต็มที่ประมาณ 40 เซนติเมตร

ดูเพิ่ม
Hemisilurus